અત્યારે હું અંધેરીમાં વીરા દેસાઈ રોડ પર રહું છું, પણ સાઉથ મુંબઈમાં લગભગ પચીસ વર્ષ રહી છું. સાઉથ મુંબઈમાં અમારું ઘર નેપિયન સી રોડ પર આવેલી નવજીવન સોસાયટીમાં હતું. એ મારાં મમ્મીનું ઘર છે. હવે અમે એ ઘર વેચીને કૅમ્પ્સ કૉર્નર રહેવા આવી ગયાં છીએ, પણ એ ઘર પણ જ્યૉગ્રાફિકલી તો સાઉથ મુંબઈ જ છે. મારા પેરન્ટ્સ કે પછી હું પણ સાઉથ મુંબઈ છોડીને ક્યારેય સબર્બમાં રહેવા વિશે વિચારતાં નહોતાં, પણ ઍક્ટિંગની કરીઅરના કારણે મારે નાછૂટકે અંધેરી શિફ્ટ થવું પડ્યું. જોેકે આજે પણ હું શૉપિંગ તો સાઉથ મુંબઈથી જ કરું છું. તમે બિલીવ નહીં કરો, પણ સાઉથ મુંબઈ અને સબર્બના શોરૂમની બ્રાન્ચમાં અલગ-અલગ પ્રોડક્ટ્સ જોવા મળતી હોય છે. ક્લોધિંગની વાત હોય કે પછી જ્વેલરીની વાત હોય, બન્નેની ડિઝાઇનમાં સ્પષ્ટ ફરક દેખાઈ આવે. સાઉથ મુંબઈની ડિઝાઇન જાજરમાન હોય છે, જ્યારે સબર્બની ડિઝાઇન ટ્રેન્ડી હોય છે. આ મારો આટલાં વષોર્નો જાતઅનુભવ છે.